Oscar og Lucinda (film)

Oscar og Lucinda (originaltittel: Oscar and Lucinda) er en australsk romantisk dramafilm fra 1997, regissert av Gillian Armstrong. Filmen handler om to personer som drar til en annen verdensdel for å realisere drømmene sine. Den er basert på Peter Careys roman Oscar og Lucinda fra 1988. Hovedrollene spilles av Cate Blanchett og Ralph Fiennes."Oscar and Lucinda (1997)". IMDb. Amazon.com. Besøkt 11. desember 2015. Geoffrey Rush har fortellerstemmen.

 Handlingsreferat 
Som en liten jente i Australia, får Lucinda Leplastrier en gave av herdet glass, noe som utløser hennes livslange besettelse for glass. Foreldrene til Lucinda dør, og hun blir en velstående arving etter at hennes foresatte hadde solgt det enorme jordbruksområdet som tidligere var familiens hjem. Hun kjøper en glass-fabrikk, og begynner med pengespill etter at en regnskapsfører hadde introdusert henne for det.

I mellomtiden blir en ung Oscar oppdratt som medlem av Plymouth Brethren fra faren hans, men etter å ha mottatt et tegn fra Gud bestemmer han seg for å bli med i den anglikanske troen. Som ung student blir Oscar introdusert for gambling, og bruker gevinsten til å finansiere studiene og gi resten av pengene han vinner til de fattige. Han får stipend for å studere i New South Wales. På båten dit møter han Lucinda.

I New South Wales mister Oscar stipendet sitt, etter at han ikke klarer å slutte med gambling. Han flytter inn hos Lucinda som tillater ham å arbeide ved glass-fabrikken hennes. Inspirert av en modell av en kirke av glass hun viser ham, ber han Lucinda produsere en ekte replika for å sende til deres felles venn, Dennis Hasset, og han vedder på at han klarer å levere den innen langfredag. Lucinda ønsker å vedde hele arven sin på dette veddemålet, og veddemålet kommer til å forandre begges liv fullstendig.

 Medvirkende 
 Ralph Fiennes som Oscar Hopkins
 Cate Blanchett som Lucinda Leplastrier
 Ciarán Hinds som Reverend Dennis Hasset
 Tom Wilkinson som Hugh Stratton
 Richard Roxburgh som Mr. Jeffries
 Clive Russell som Theophilius
 Bille Brown som Percy Smith
 Josephine Byrnes som Miriam Chadwick
 Barnaby Kay som Wardley-Fish
 Barry Otto som Jimmy D'Abbs
 Linda Bassett som Betty Stratton
 Peter Whitford som Mr Ahearn
 Geoffrey Rush som fortelleren

 Referanser 

Eksterne lenker


Kategori:Filmer fra 1997
Kategori:Romantiske dramafilmer fra USA
Kategori:Britiske romantiske dramafilmer
Kategori:Australske romantiske dramafilmer
Kategori:Filmer basert på bøker
Kategori:Filmer lagt til Australia
Kategori:Filmer satt til 1800-tallet
Kategori:Franskspråklige filmer
Kategori:Engelskspråklige filmer